SA724
Exported from Holy-Writings.com on 2026-06-20 - 1 clipping

雜阿含經 （七二四）

如是我聞。 一時佛住舍衞國祇樹給孤獨園。

爾時世尊告諸比丘。 若比丘持戒修徳慚愧。成眞實法。 見此人者。多得果報。 若復聞者。若隨憶念者。隨出家者。多得功徳。 況復親近恭敬奉事。 所以者何。 親近奉事如是人者。時時得聞深妙之法。 得聞深法已。成就二正。身正及心正。 方便修習定覺分。 修習已修習滿足。乃至 捨覺分修習滿足。

佛説此經已。諸比丘聞佛所説。歡喜奉行
-- SA724 — Taisho Tipitaka (CC0-1.0)